EkBass/fiwiki-20250220-pages-articles huggingface dataset:
Rouskunriesa

Rouskunriesa (Hypomyces lateritius) on Hypocreaceae-heimoon kuuluva kotelosieni, joka loisii useiden haperoiden ja rouskujen, erityisesti leppärouskujen (Lactarius sect. Deliciosi) itiöemissä. Sienitaudin aiheuttamia epämuodostuneita itiöemiä kutsutaan nimellä kivileppärousku tai kuuroleppärousku. == Tuntomerkit == Rouskunriesa peittää leppärouskujen itiöemät kovalla pintakerroksella (ns. subikulum) ja värjää ne punaruskeasta okranvärisiksi. Subikulum ei värjäydy kaliumhydroksidilla. Periteekit muodostuvat isännän hymenoforeille; ne voidaan tunnistaa pienistä pisteistä, jotka jakautuvat säännöllisesti ja ovat uponneet subikulumiin siten, että vain suuaukko on nähtävissä. Periteekit ovat 300–470 µm pitkiä ja 170–360 µm leveitä, kellanruskeita-ruskeita ja muuttuvat kaliumhydroksidilla keltaisiksi. Vaihtoehtoinen suvuton lisääntyminen tapahtuu muumioituneilla itiöemillä ja muodostuu isännän lamellien väliin kasvavasta valkoisesta, puuvillamaisesta sienirihmastosta. Kärjestään paksuuntuneiden itiökoteloiden halkaisija on keskimäärin 90–150 µm × 4–8 µm. Askosporit ovat väliseinättömiä. Viljeltynä sieni muodostaa mallasuuteagarissa pesäkkeitä, jotka kasvavat 5-7 millimetriä viikossa ja koostuvat villaisesta, molemmin puolin valkoisesta, hajuttomasta sienirihmastosta ja harvasta ilmarihmasta. Pakuseinäisiä soluja ei muodostu. == Ekologia == Rouskunriesa sairastuttaa erityisesti leppärouskujen sektioon kuuluvia rouskulajeja. Näihin kuuluvat mm. männynleppärousku (Lactarius deliciosus), kuusenleppärousku (Lactarius deterrimus) ja verileppärousku (Lactarius sanguifluus); muita rouskunriesan isäntälajeja ovat sikurirousku (Lactarius camphoratus), punatäplärousku (Lactarius controversus), hehkurousku (Lactarius porninsis), kangasrousku (Lactarius rufus), pikkurousku (Lactarius tabidus), karvarousku (Lactarius torminosus) ja haaparousku (Lactarius trivialis). Rouskunriesa muuttaa isäntiensä itiöpesäkkeet koviksi ja epämuodostuneiksi. == Levinneisyys == Rouskunriesaa esiintyy todennäköisesti kaikkialla, missä rouskujakin, kuten koko Pohjois-Amerikassa Alaskasta Keski- Meksikoon. Euroopassa lajin levinneisyysalue ulottuu Ranskasta Ukrainaan; myös Suomessa sitä esiintyy. Aasiassa rouskunriesaa tavataan Kazakstanista, Kirgisiasta ja Länsi-Siperiasta; lajia on havaittu myös Uudesta-Seelannista. == Merkitys == Rouskunriesa tekee isäntänsä, leppärouskut (tai muut rouskut) ja haperot koviksi ja syömäkelvottoviksi toisin kuin sukulaisensa Hypomyces lactifluorum, jota pidetään Meksikossa ja Yhdysvalloissa kauppasienenä. Kummankin kanssa samaan sukuun kuuluva tatinriesa (Hypomyces chrysospermus) puolestaan loisii tateissa. Luokka:Hypocreaceae
Johan Magnus Alopaeus

Johan Magnus Alopaeus (15. joulukuuta 1837 Viipuri – 25. joulukuuta 1913 Helsinki) oli suomalainen opettaja, rehtori ja sanomalehden toimittaja. Johan Magnus Alopaeuksen vanhemmat olivat Viipurin lukion yliopettaja, sittemmin Juvan kirkkoherra ja rovasti Magnus Erik Alopaeus sekä vuorineuvoksen tytär Margareta Wilhelmina Solitander. Hän pääsi ylioppilaaksi Porvoon lukiosta vuonna 1856 ja valmistui filosofian maisteriksi Helsingin yliopistosta vuonna 1864. Alopaeus työskenteli apulaisopettajana Viipurin ala-alkeiskoulussa vuonna 1864 ja siirtyi seuraavana vuonna latinan opettajaksi Joensuuhun perustettuun yläalkeiskouluun. Alopaeus toimi Joensuun yläalkeiskoulun rehtorina vuosina 1873–1878, kuului koulun laajentamista suunnittelevaan toimikuntaan vuonna 1889 ja työskenteli sen jatkoluokilla uskonnon ja kreikan kielen opettajana. Koulun muututtua täysiluokkaiseksi klassilliseksi lyseoksi Alopaeus työskenteli sen ruotsin kielen opettajana vuoteen 1900 saakka. Joensuuhun vuonna 1865 perustettu yksityinen ruotsinkielinen tyttökoulu siirtyi vuonna 1879 Alopeauksen ja Adele Tavastin omistukseen. Alopaeus työskenteli myös tyttökoulun opettajana ja yritti vuonna 1874 perustaa suomenkielisen tyttökoulun. Koulun opetuskielen muututtua suomeksi vuonna 1881 hän jatkoi sen Suomen historian ja ruotsin kielen opettajana ja sai vakinaisen viran vuonna 1899, jolloin koulu siirtyi valtion omistukseen. Alopaeus hoiti virkaansa vuoteen 1908 saakka ja erosi siitä vuonna 1910. Alopaeus työskenteli pitkään Joensuun sunnuntai- ja käsityöläiskoulun opettajana. Hän oli käsityöläiskoulun johtokunnan puheenjohtaja vuonna 1890, kansakoulun johtokunnan jäsen vuosina 1877–1879 ja kansakoulun tarkastaja vuosina 1889–1895. Alopaeus toimi myös yleisöluentojen järjestäjänä ja luennoitsijana, kansankirjaston hoitajana sekä kirjaston ja perustamansa lukusalin johtokunnan jäsenenä. Hän työskenteli sanomalehti Karjalattaren toimittajana vuosina 1877–1883, työväenyhdistyksen esimiehenä vuonna 1889 ja työväen oppikurssien opettajana vuonna 1890. Alopaeus mainitaan myös yhtenä Joensuun ensimmäisistä raittiusaatteen ajajista. Alopaeus kuului Joensuun kaupunginvaltuustoon vuosina 1877–1879 ja toimi sen puheenjohtajana vuonna 1879. Hän kuului Joensuun kirkkoneuvostoon vuosina 1877–1900 ja edusti Ala-Karjalan rovastikuntaa kirkolliskokouksessa vuonna 1874. Alopaeus oli naimisissa Pälkjärven kirkkoherran tyttären Nina Natalia Nysténin kanssa vuodesta 1868. Hän kuoli vatsasyöpään. Entiset oppilaat lahjoittivat Eino J. Härkösen maalaaman Alopaeuksen muotokuvan Joensuun lyseolle vuonna 1932. ==Lähteet== Luokka:Joensuun kaupunginvaltuutetut Luokka:Suomalaiset opettajat Luokka:Suomalaiset toimittajat Luokka:Suomen koulujen rehtorit Luokka:Vuonna 1837 syntyneet Luokka:Vuonna 1913 kuolleet
Blanche (sukunimi)

Blanche on muun muassa seuraavien henkilöiden sukunimi: * August Theodor Blanche (1811–1868), ruotsalainen kirjailija * Bartolomé Blanche (1879–1970), chileläinen prikaatikenraali, lyhyen aikaa vuonna 1932 chilen väliaikainen presidentti * Francis Blanche, ranskalainen näyttelijä ja humoristi * Jacques- Émile Blanche (1861–1942), ranskalainen taidemaalari * John Blanche, kuvittaja * Margot Blanche, poplaulaja * Roland Blanche, ranskalainen näyttelijä Luokka:Luettelot henkilöistä sukunimen mukaan
Gaspar Cassadó

Gaspar Cassadó (30. syyskuuta 1897 Barcelona – 1966) oli espanjalainen sellotaiteilija, ajan kuuluisimpia sellistejä etenkin romanttisen musiikin esittäjänä. Casals opetti häntä. 1918 hän ryhtyi tekemään laajoja konserttikiertueita.Facta 2001, osa 3 vuodelta 1981, s. 125 Hän oli Sienan musiikkiakatemian professori. Myös Suomessa hän esiintyi. == Lähteet == Luokka:Espanjalaiset sellistit Luokka:Vuonna 1897 syntyneet Luokka:Vuonna 1966 kuolleet
Mustafa Madbuli

Mustafa Madbuli (; s. 24. huhtikuuta 1966) on egyptiläinen poliitikko. Hän on toiminut Egyptin pääministerinä vuodesta 2018. Madbuli on opiskellut ensin insinööriksi ja myöhemmin tohtoriksi Kairon yliopistossa. Ennen pääministeriksi valintaansa hän toimi asuntoministerinä ja sitä ennen asuntoministeriön korkeana virkamiehenä. Hän johti kunnianhimoista projektia, jonka tehtävänä oli tuottaa edullisia asuntoja vähävaraisille ja päästä näin eroon Egyptin slummeista. == Lähteet == Luokka:Egyptin pääministerit Luokka:Vuonna 1966 syntyneet Luokka:Elävät henkilöt
Nakhon Ratchasiman joukkoampuminen

Nakhon Ratchasiman joukkoampuminen tapahtui Thaimaan Nakhon Ratchasimassa 8–9. helmikuuta 2020, jolloin korpraali Jakraphanth Thomma aloitti tulituksen ostoskeskuksessa tapettuaan ensin esimiehensä. Hän otti panttivankeja, ja poliisi piiritti hänet. Poliisi ampui lopulta Thomman kuoliaaksi, mikä päätti tilanteen. Välikohtauksessa kuoli 29 ihmistä ja 57 haavoittui. == Tausta == 32-vuotias korpraali Jakraphanth Thomma oli vakinaisessa työssä sotilastukikohdassa, joka sijaitsee 166 000 asukkaan Nakhon Ratchasimassa, joka tunnetaan myös nimellä Korat. Korpraali Thommalla oli riitaa maakaupoista esimiehensä anopin kanssa. Osapuolet yrittivät selvittää asioita puhumalla, mutta tämä ei onnistunut. Mies koki että häntä oli petetty. Ampuja julkaisi 21. tammikuuta alkaen katsottavaa materiaalia somessa. Thomma mainitsi muun muassa, etteivät "rikkaat voi viedä rahojaan hautaan". == Tapahtumat == Thomma tappoi 8. helmikuuta noin kello 15.30 everstin arvoisen esimiehensä Anantharot Krasaen ja talon omistajan tämän yksityisasunnossa kasarmilla. Talon omistaja oli everstin anoppi Anong Mitchan. Asunnossa ampumisen jälkeen Thomma varasti armeijan Humvee-ajoneuvon ja aseen Surathamphithakin tukikohdasta. Hän myös ampui häntä pidättämään tulleet poliisit ja kaksi muuta. Thomma meni Terminal 21 Korat -ostoskeskukseen ja aloitti tulituksen noin kello kuusi illalla. Mies ampui tarkasti tappaakseen. Monia kuoli jo ostoskeskuksen pihalla autoihinsa tai muualle. Mies tappoi yhteensä 29 ihmistä ja haavoitti 57 ihmistä. Tekijä ampui ostoskeskuksen ulkopuolella keittimen kaasupulloa, jonka räjähdys sytytti tulipalon. Ihmiset juoksivat ammuskelua paniikissa pakoon. Ostoskeskuksessa vallitsi tuntikausia tilanne, jossa ihmiset piileksivät. Ampuja nousi neljänteen kerrokseen. Poliisi saapui pohjakerrokseen ja vapautti satoja mahdollisia ampujan uhreja, mutta ampuja liikkui yhä ostoskeskuksessa. Poliisi yritti epäonnistuneesti ratkaista tilannetta mm. Thomman äidin avulla. Kaappaajan oma some-lähetys ja muut tv-lähetykset katkaistiin, jälkimmäinen siksi, ettei Thomma pystyisi seuraamaan poliisin toimia. Poliisin ja Thomman välillä käytiin tulitaistelu, jossa kuoli yksi poliisi. Poliisin ja armeijan erikoisjoukot saapuivat aamulla puoli yhdeksältä. Samalla tuli ambulansseja ja niiden henkilökuntaa. Harjoiteltuaan ensin operaatiota erikoisjoukot rynnäköivät nopeasti ja tappoivat Thomman pian. Samalla he vapauttivat ostoskeskuksesta satoja mahdollisia kaappaajan uhreja. Vasteaika tilanteen alkamisesta sen päättymiseen oli noin 17 tuntia. Joidenkin tietojen mukaan Thomma tapettiin hänen yrittäessään paeta. == Lähteet == Luokka:Thaimaan historia Luokka:Vuoden 2020 rikokset Luokka:Joukkosurmat
Juho Mönkkönen

Juho Mönkkönen on kangasalalainen lapsinäyttelijä, joka on näytellyt sekä Michael Caffreyn että Billyn (päärooli) rooleja Tampereen Työväen Teatterin Billy Elliot -musikaalissa. Mönkkönen pääsi Michaelin rooliin koe-esiintymisen kautta. Sekä Billyn että Michaelin rooleissa oli kolmoismiehitys. Valituille viidelletoista pojalle alettiin pitää musikaalin konseptiin kuuluvaa Billy- koulua vuonna 2017, jossa heille opetettiin muun muassa balettia ja steppiä. Mönkkönen esiintyi Michaelina tammikuuhun 2019, jolloin hän siirtyi musikaalin päärooliin Jiri Rajalan jätettyä roolin. Musikaalin lapsinäyttelijät saivat Kalle Kaiharin kulttuurisäätiön palkinnon. ==Lähteet== == Aiheesta muualla == * Billy Elliot -musikaalin esittely Tampereen Työväen Teatterin sivuilla Luokka:Suomalaiset lapsinäyttelijät Luokka:Elävät henkilöt Luokka:Syntymävuosi puuttuu
Aaron Jones

Aaron LaRae Jones (s. 2. joulukuuta 1994 Savannah, Georgia) on yhdysvaltalainen amerikkalaisen jalkapallon pelaaja. Hänen pelipaikkansa on keskushyökkääjä. Jones edustaa Minnesota Vikingsia. Green Bay Packers varasi Jonesin 5. kierroksella varaustilaisuuden 182. pelaajana vuoden 2017 varaustilaisuudessa. Jones aloitti collegeuransa vuonna 2013 Texasin yliopistossa El Pasossa. Hän pelasi El Pasossa neljä kautta, joissa hän juoksi yhteensä 4 114 jaardia tehden 33 maalia. Hän myös vastaanotti 646 syöttöjaardia tehden seitsemän touchdownia. Kolmantena vuotenaan Jones pelasi vain kaksi ottelua, sillä hän loukkasi nilkkansa. Parhaimmalla kaudellaan vuonna 2016 Jones juoksi 1 773 jaardia ja teki 17 touchdownia. Green Bay Packers varasi Jonesin 2017 varaustilaisuudessa viidennellä kierroksella varaustilaisuuden 182. pelaajana. Jones teki Packersin kanssa neljän vuoden tulokassopimuksen, jonka arvo oli 2,6 miljoonaa dollaria. Tulokaskaudellaan Jones juoksi 448 jaardia ja teki neljä touchdownia. Vuonna 2018 Jones pelasi 12 ottelua, joissa juoksi 728 jaardia ja teki kahdeksan touchdownia. Hän myös vastaanotti yhden syöttötouchdownin ja 206 jaardia. Vuonna 2019 Jones pelasi kaikki runkosarjan 16 ottelua, joissa juoksi 1 084 jaardia ja teki 16 touchdownia. Hän vastaanotti 474 jaardia ja teki kolme touchdownia syötöstä. Maaliskuussa 2024 Jones teki Minnesota Vikingsin kanssa yksivuotisen ja seitsemän miljoonan dollarin arvoisen sopimuksen. https://www.si.com/nfl/2024/03/12/aaron-jones-minnesota-vikings-one-year-deal- green-bay-packers-released ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1994 syntyneet Luokka:Elävät henkilöt
Awaji (Hyōgo)

Awaji () on Japanin kaupunki Awajin saarella Kansain alueella Hyōgon prefektuurissa. Se käsittää Awajin saaren pohjoisosan ja rajautuu idässä Osakanlahteen, lännessä Seton sisämeren Harimanmereen. Pohjoisessa sen erottaa Honshūsta ja Kōben kaupungista Akashinsalmi, jonka yli johtaa vuonna 1998 valmistunut Akashinsalmen suursilta. Awajissa on 43 523 asukasta (helmikuussa 2020) ja sen pinta-ala on 184,32 neliökilometriä. Awaji on kaupunkina suhteellisen nuori: se perustettiin vuonna 2005 liittämällä yhteen Awajin, Higashiuran, Hokudanin, Ichinomiyan ja Tsunan maaseutukaupungit. Alue sijaitsee Honshūn ja Shikokun saaret toisiinsa liittävän liikennereitin varrella. Edo-kaudella se kuului Tokushiman daimiokuntaan ja sinne rakennettiin useita satamia. Itärannikolta harjoitettiin kauppaa Osakanlahden ympäristön kaupunkeihin. Vuoden 1995 Hanshin-Awajin maanjäristyksen episentrumi sijaitsi meressä Awajin maaseutukaupungin Iwayan kaupunginosan edustalla, ja erityisesti saaren pohjoisosat kärsivät järistyksessä pahoja vaurioita. Järistyksen ja Akashinsalmen sillan valmistumisen jälkeen seudulla on toteutettu suuria rakennus- ja kehityshankkeita. Merkittäviä elinkeinoja ovat esimerkiksi koristekukkien ja mikan-mandariinien viljely sekä kalastus. Ein kaupunginosa tunnetaan suitsukkeistaan. Awajin nähtävyyksiin kuuluvat esimerkiksi useat puistot: Akashinsalmen valtiollinen puisto, Awaji hanasajikin kukkapuutarha ja Awaji Yumebutai -kompleksi kasvitieteellisine puutarhoineen (Kiseki no hoshin kasvitieteellinen museo). Merkillepantavia uskonnollisia rakennuksia ovat muun muassa Izanagi-jingūn šintolainen pyhäkkö ja Honpuku-jin buddhalainen temppeli, joka on Tadao Andōn suunnittelema. Osa kaupungin alueesta kuuluu Seton sisämeren kansallispuistoon. == Kuvia == Tiedosto:Akashi-Kaikyo-Oohasi - panoramio.jpg|Akashinsalmen silta Awajin puolelta Tiedosto:Iwaya-Port.JPG|Iwayan satamaa Tiedosto:Kiseki No Hoshi Greenhouse01-r.jpg|Kiseki no hoshin kasvitieteellinen museo Tiedosto:Izanagi- jingu Honden.JPG|Izanagi-jingū Ichinomiyassa == Lähteet == == Aiheesta muualla == * Kaupungin internetsivut Luokka:Hyōgon prefektuurin kaupungit
Sam Perkins

Samuel Bruce "Sam" Perkins (s. 14. kesäkuuta 1961 Brooklyn, New York) on yhdysvaltalainen koripalloilija. Hän pelasi laitahyökkääjänä ja sentterinä NBA:ssa 17 kautta ja voitti olympiakultaa Los Angelesin kisoissa 1984. Perkins pelasi vuosina 1980–1984 Pohjois-Carolinan yliopiston joukkueessa. Hän voitti NCAA:n mestaruuden kaudella 1981–1982, jolloin joukkueeseen kuuluivat myös muun muassa Michael Jordan ja James Worthy. Hänet valittiin Yhdysvaltain yliopistojen kakkostähdistökentälliseen kaudella 1981–1982 sekä ykköstähdistökentälliseen kausina 1982–1983 ja 1983–1984. Dallas Mavericks varasi hänet NBA:han Hakeem Olajuwonin, Sam Bowien ja Michael Jordanin jälkeen neljännellä varausvuorolla vuoden 1984 varaustilaisuudessa. Perkins edusti NBA:ssa Dallas Mavericksia kuusi kautta, Los Angeles Lakersia 2,5 kautta, Seattle SuperSonicsia 5,5 kautta ja Indiana Pacersia kolme kautta. Ensimmäisellä kaudellaan hänet valittiin tulokkaiden tähdistökentälliseen. Hän pelasi NBA:n loppuotteluissa kolmena vuonna, Lakersissa 1991, SuperSonicsissa 1996 ja Pacersissa 2000, mutta ei voittanut mestaruutta kertaakaan. Perkins pelasi urallaan 1286 runkosarjaottelua ja 15 kautena 167 pudotuspeliä. Runkosarjassa hän teki ottelua kohden 11,9 pistettä, otti 6,0 levypalloa ja antoi 1,5 koriin johtanutta syöttöä. Pudotuspeleissä hänen ottelukohtaiset keskiarvolukemansa olivat 11,1 pistettä, 5,6 levypalloa ja 1,5 syöttöä. Hänen osumatarkkuutensa kolmen pisteen heitoissa oli runkosarjassa 36,2 prosenttia ja pudotuspeleissä 36,3 prosenttia, jälkimmäisissä parhaina kausina yli 45 prosenttia. Kaudella 1991–1992 hän teki Lakersissa parhaan kausikohtaisen pistekeskiarvonsa, 16,5 pistettä ottelua kohden. Samana kautena hän ylsi toistamiseen 8,8 levypallon ottelukohtaiseen keskiarvoon. Huhtikuussa 1990 hän teki Golden State Warriorsia vastaan 45 pistettä. Perkins voitti Yhdysvaltain maajoukkueessa kultaa Pan-Amerikan kisoissa 1983 ja Los Angelesin olympialaisissa 1984. Hän pelasi joukkueensa kaikissa kahdeksassa olympiaturnausottelussa ja teki loppuottelussa Espanjaa vastaan 12 pistettä sekä otti seitsemän levypalloa. Hän teki 14 pistettä alkulohko-ottelussa Uruguayta vastaan sekä otti 11 levypalloa alkulohko-ottelussa Espanjaa ja välieräottelussa Kanadaa vastaan. == Lähteet == == Aiheesta muualla == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1961 syntyneet Luokka:Elävät henkilöt
Joe Reekie

Joseph James Reekie (s. 22. helmikuuta 1965 Victoria, Brittiläinen Kolumbia) on kanadalainen uransa lopettanut jääkiekkoilija, pelipaikaltaan puolustaja. Hän pelasi urallaan 902 NHL-runkosarjaottelua Buffalo Sabresissa, New York Islandersissa, Tampa Bay Lightningissa, Washington Capitalsissa ja Chicago Blackhawksissa. Reekie teki NHL-urallaan yhteensä 25 maalia, 139 syöttöpistettä ja 164 tehopistettä ja keräsi 1326 rangaistusminuuttia. Pudotuspeleissä Reekie pelasi 51 ottelua tehoin 3+4=7. Reekie pelasi myös 140 AHL-ottelua ja teki niissä 47 tehopistettä. == Lähteet == == Aiheesta muualla == * * Luokka:Kanadalaiset jääkiekkoilijat Luokka:Hartford Whalersin varaamat pelaajat Luokka:Buffalo Sabresin varaamat pelaajat Luokka:Vuonna 1965 syntyneet Luokka:Elävät henkilöt
Sherif Ismail

Sherif Ismail (; 6. heinäkuuta 1955 – 4. helmikuuta 2023) oli egyptiläinen poliitikko. Hän toimi Egyptin pääministerinä vuodesta 2015 vuoteen 2018. Ismail on koulutukseltaan koneinsinööri. Ennen pääministeriksi valintaansa hän toimi maan öljyvaroista vastaavana ministerinä. Ismail, joka oli presidentti Abdel Fattah al-Sisin läheinen liittolainen, erosi heinäkuussa 2018 perinteen mukaisesti, kun al-Sisi aloitti uuden presidenttikauden. Al-Sisi käytti kuitenkin tilaisuutta hyväkseen ja vaihtoi joukon ministereitä nostaen pääministeriksi Mustafa Madbulin. == Lähteet == Luokka:Egyptin pääministerit Luokka:Insinöörit Luokka:Vuonna 1955 syntyneet Luokka:Vuonna 2023 kuolleet
Leon Wood

Osie Leon Wood III (s. 25. maaliskuuta 1962 Columbia, Etelä-Carolina) on yhdysvaltalainen koripalloilija. Hän pelasi takamiehenä NBA:ssa kuusi kautta ja voitti olympiakultaa Los Angelesin kisoissa 1984. Wood pelasi yliopistosarjoissa Arizonan yliopiston ja Kalifornian osavaltionyliopiston joukkueissa. Philadelphia 76ers varasi hänet NBA:han 10. varausvuorolla vuoden 1984 varaustilaisuudessa. Wood edusti NBA:ssa vuosina 1984–1990 Philadelphia 76ersia, Washington Bulletsia, New Jersey Netsia, San Antonio Spursia, Atlanta Hawksia ja Sacramento Kingsia. Hän pelasi kaikkiaan 274 runkosarjaottelua ja kymmenen pudotuspeliä. NBA-uransa keskellä ja sen päätyttyä hän pelasi myös Euroopassa. Wood voitti Yhdysvaltain maajoukkueessa kultaa Pan-Amerikan kisoissa 1983 ja Los Angelesin olympialaisissa 1984. Hän pelasi joukkueensa kaikissa kahdeksassa olympiaturnausottelussa ja teki viimeisessä alkulohko- ottelussa Espanjaa vastaan 12 pistettä. Pelaajauransa jälkeen Wood on toiminut NBA:ssa yli 20 vuotta tuomarina. == Lähteet == Luokka:Yhdysvaltalaiset koripalloilijat Luokka:Yhdysvaltalaiset koripallotuomarit Luokka:Yhdysvaltalaiset olympiavoittajat Luokka:Vuonna 1962 syntyneet Luokka:Elävät henkilöt
Ralph Merrifield

Ralph Merrifield (22. elokuuta 1913 – 9. tammikuuta 1995) oli englantilainen kuraattori ja arkeologi. Merrifield toimi vuonna 1975 Lontoon kaupunginmuseon varajohtajana. == Lähteet == Luokka:Brittiläiset arkeologit Luokka:Kuraattorit Luokka:Vuonna 1913 syntyneet Luokka:Vuonna 1995 kuolleet
Viron maantiede

Viro sijaitsee Latvian pohjoispuolella, Venäjän länsipuolella ja Suomenlahden eteläpuolella. Viroon kuuluu kaksi suurta saarta: Saarenmaa ja Hiidenmaa. Viro on tasainen maa ja sen korkein kohta, Suur Munamägi on vain noin 317 metriä merenpinnan yläpuolella. Lähes puolet, noin 47 prosenttia Viron pinta-alasta on metsän peitossa. == Vesistöt == Viron suurin järvi on Peipsijärvi (3 511 km²), joka sijaitsee Venäjän rajalla. Muita suuria järviä ovat Võrtsjärvi (269 km²)ja Ülemistejärvi (9,4 km²). Virossa on myös Venäjän rajalla Narvan tekojärvi, mutta se on tekojärvi. Virossa on kymmenen jokea, jotka ovat yli 100 kilometriä pitkiä. Näistä suurimmat ovat Võhandu jõgi, Pärnunjoki ja Põltsamaa jõgi. Virossa on 7 000 jokea, joista 90 prosenttia ovat alle 10 kilometriä pitkiä. == Lähteet == *
Arthur Adams

Arthur Adams (s. 5. huhtikuuta 1963 Holyoke, Massachusetts) on yhdysvaltalainen sarjakuvantekijä ja kirjailija. Hän on voittanut muun muassa Eisner-palkinnon. == Lähteet == == Aiheesta muualla == Luokka:Yhdysvaltalaiset sarjakuvantekijät Luokka:Yhdysvaltalaiset kirjailijat Luokka:Vuonna 1963 syntyneet Luokka:Elävät henkilöt
Itami

Itami () on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin kaakkoisosassa Muko- ja Inajokien välissä. Idässä se rajautuu Osakan prefektuuriin. Se on yksi Osakan satelliittikaupungeista. Itamissa on 198 562 asukasta (helmikuussa 2020) ja sen pinta-ala on 25,09 neliökilometriä. Itamissa on jäljellä munkki Gyōkin Nara-kaudella perustama Kon’yō-jin buddhalainen temppeli ja monia riisipeltojen keinokasteluun käytettyjä lampia, merkittävimpänä Koyaike. Myöhemmin Sengoku-kaudella Itami kehittyi linnanaluskaupunkina. Edo-kaudella alue oli osin suoraan bakufun eli maan keskushallinnon alaisuudessa, osin Konoe-suvun hallinnassa. Se tunnettiin etenkin saken valmistuksesta. 1920-luvulta lähtien sinne sijoittui tekstiili-, elektroniikka- ja kemianteollisuutta; nykyisin siellä toimii myös esimerkiksi lääke-, kone- ja elintarviketeollisutta. Kaupungin pohjoisosissa on taimitarhoja. Kaupunkioikeudet Itamille myönnettiin vuonna 1940. Itami kärsi pahoja vaurioita Hanshin-Awajin maanjäristyksessä vuonna 1995. Itamin kulttuuriperintöön kuuluvat muun muassa Itamin linnan rauniot ja muut historialliset muistomerkit. Itamia palvelevat JR Nishi-Nihonin Fukuchiyama- linja ja Hankyū-rautateiden Itami-linja. Pääosa Osakan kansainvälisestä lentoasemasta eli Itamin lentoasemasta sijaitsee kaupungin alueella sen koillisosassa. == Kuvia == Tiedosto:Itami city center area Aerial photograph.1985.jpg|Itami ilmakuvassa vuonna 1985 Tiedosto:Inano-jinja, haiden.jpg|Inano-jinja Tiedosto:Itami City Museum of Insects2.jpg|Itamin hyönteismuseo Tiedosto:Aramaki rose park08s2320.jpg|Aramakin ruusutarhaa == Lähteet == == Aiheesta muualla == * Kaupungin internetsivut Luokka:Hyōgon prefektuurin kaupungit
Jon Koncak

Jon Francis Koncak (s. 17. toukokuuta 1963 Cedar Rapids, Iowa) on yhdysvaltalainen koripalloilija. Hän pelasi sentterinä NBA:ssa 11 kautta ja voitti olympiakultaa Los Angelesin kisoissa 1984. Koncak pelasi yliopistosarjoissa texasilaisen Southern Methodist Universityn joukkueessa. Atlanta Hawks varasi hänet NBA:han viidennellä varausvuorolla vuoden 1985 varaustilaisuudessa. Koncak edusti NBA:ssa vuosina 1985–1995 Atlanta Hawksia ja sen jälkeen vielä yhden kauden ajan Orlando Magicia. Hän pelasi kaikkiaan 784 runkosarjaottelua 20,9 minuutin keskimääräisellä peliajalla ja 53 pudotuspeliä 19,4 minuutin peliajalla. Runkosarjassa hän teki ottelua kohden 4,5 pistettä ja otti 4,9 levypalloa, ja pudotuspeleissä vastaavat tilastolukemat olivat 4,2 pistettä ja 3,9 levypalloa. Koncak voitti Yhdysvaltain maajoukkueessa olympiakultaa Los Angelesin kisoissa 1984. == Lähteet == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1963 syntyneet Luokka:Elävät henkilöt
Jussi Murtosaari

Jussi Murtosaari (s. 1962 Helsinki) on suomalainen luontokuvaaja ja tietokirjailija. == Tuotanto == * * * * * * * * * == Lähteet == Luokka:Suomalaiset tietokirjailijat Luokka:Suomalaiset luontokuvaajat Luokka:Vuonna 1962 syntyneet Luokka:Elävät henkilöt
Miehiä ja ihmisiä (albumi)

Miehiä ja ihmisiä on Mamban albumi vuodelta 2014. == Kappaleet == # # # # # # # # # # # # # == Lähteet == Luokka:Mamban albumit Luokka:Vuoden 2014 albumit
Hazem el-Beblawi

Hazem el-Beblawi on egyptiläinen poliitikko, joka toimi tilapäisenä Egyptin pääministerinä vuosina 2013-2014, kun sotilaat olivat syrjäyttäneet Mohammed Mursin. El-Beblawi opiskeli oikeustiedettä ja taloustiedettä Kairossa ja Pariisissa, ja väitteli vuonna 1964. Hän kannatti Hosni Mubarakin vuonna 2011 kaatanutta sotilasvallankaappausta, ja perusti Egyptin sosiaalidemokraattisen puolueen vallankumouksen jälkeen. Muslimiveljeskunta ei tunnustanut El- Beblawin hallitusta, johon sille ei ollut tarjottu paikkoja. Muutamia kuukausia myöhemmin el-Beblawi esitti Muslimiveljeskunnan kieltämistä ja hajottamista. Hazem el-Beblawin hallitus erosi helmikuun lopussa 2014, jotta sen puolustusministeri, kenraali Abdel Fattah al-Sisi saattoi pyrkiä presidentiksi. == Lähteet == Luokka:Egyptin pääministerit Luokka:Vuonna 1936 syntyneet Luokka:Elävät henkilöt
Steve Alford

Stephen Todd "Steve" Alford (s. 23. marraskuuta 1964 Franklin, Indiana) on yhdysvaltalainen koripalloilija. Hän pelasi pelintekijänä NBA:ssa neljä kautta ja voitti olympiakultaa Los Angelesin kisoissa 1984. Pelaajauransa jälkeen hän on toiminut pitkään valmentajana. Alford pelasi yliopistosarjoissa Indianan yliopiston joukkueessa ja voitti NCAA:n mestaruuden vuonna 1987. Dallas Mavericks varasi hänet NBA:han 26. varausvuorolla vuoden 1987 varaustilaisuudessa. Alford edusti NBA:ssa kausina 1987–1991 Dallas Mavericksia ja välillä joulukuusta 1988 kauden 1988–1989 loppuun Golden State Warriorsia. Hän pelasi 169 runkosarjaottelua, joissa peliaika jäi 9,7 minuuttiin ottelua kohden, ja 13 pudotuspeliä 8,2 minuutin ottelukohtaisella peliajalla. Runkosarjassa hän teki ottelua kohden 4,4 pistettä ja otti 0,9 levypalloa, ja pudotuspeleissä vastaavat tilastolukemat olivat 4,2 pistettä ja 0,7 levypalloa. Alford voitti Yhdysvaltain maajoukkueessa olympiakultaa Los Angelesin kisoissa 1984. Hän pelasi turnauksessa Yhdysvaltain kaikki kahdeksan ottelua ja teki 18 pistettä alkulohko-ottelussa Ranskaa vastaan sekä 17 pistettä puolivälieräottelussa Länsi-Saksaa vastaan. Loppuottelussa Espanjaa vastaan hän teki kymmenen pistettä ja antoi seitsemän koriin johtanutta syöttöä. == Lähteet == Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Yhdysvaltalaiset olympiavoittajat Luokka:Vuonna 1964 syntyneet Luokka:Elävät henkilöt
Minna Forss

Minna Forss (os. Rancken, 27. joulukuuta 1848 Mietoinen – 29. heinäkuuta 1931 Helsinki) oli suomalainen kansakoulunopettaja ja toimittaja. Minna Rancken syntyi Mietoisten pastorin Engelbrekt Ranckenin perheeseen. Hän kävi Turun ruotsalaisen tyttökoulun ja opiskeli vuonna 1871 avatussa Tammisaaren seminaarissa. Valmistuttuaan opettajaksi vuonna 1875 Rancken työskenteli Lohjan kansakoulussa ja siirtyi seuraavana vuonna Uudenkaarlepyyn seminaarin normaalikouluun. Hän meni naimisiin kansakoulunopettaja Mathias Forssin kanssa vuonna 1880 ja työskenteli sen jälkeen opettajana Porvoossa ja vuosina 1889–1916 Helsingissä. Minna Forss oli yksi Suomen ensimmäisistä naispuolisista ruotsinkielisistä kansakoulunopettajista ja jatkoi työtään ajalleen harvinaisesti myös perheen perustamisen jälkeen. Koulutyönsä ohella Minna Forss toimitti miehensä kanssa Veckobladet-lehteä. Mathias Forssin kuoltua vuonna 1903 hän vastasi lehdestä yksin. Naispuolisena päätoimittajana Forssilla oli vain muutamia edeltäjiä kuten Savonlinnan Maria Ramstedt ja Isänmaan Ystävän Tekla Hultin. ==Lähteet== Luokka:Suomalaiset opettajat Luokka:Suomalaiset päätoimittajat Luokka:Vuonna 1848 syntyneet Luokka:Vuonna 1931 kuolleet
Hisham Kandil

Hisham Kandil (s. 1962) on egyptiläinen poliitikko, joka oli Egyptin pääministeri vuodesta 2012 vuoteen 2013. Hänet nimitti tehtävään Mohammed Mursi. Mursin syrjäyttämisen jälkeen Kandil edusti Mursin kannattajia neuvotteluissa, joilla yritettiin vähentää jännitteitä Mlslimiveljeskunnan ja uuden sotilaide nimittämän hallinnon välillä. Hänet tuomittiin vuodeksi vankilaan liittyen Hosni Mubarakin aikaisiin talousrikoksiin. == Lähteet == Luokka:Egyptin pääministerit Luokka:Vuonna 1962 syntyneet Luokka:Elävät henkilöt
Vern Fleming

Vern Fleming (s. 4. helmikuuta 1962 New York) on yhdysvaltalainen koripalloilija. Hän pelasi pelintelijänä NBA:ssa 12 kautta ja voitti olympiakultaa Los Angelesin kisoissa 1984. Fleming pelasi yliopistosarjoissa Georgian yliopiston joukkueessa. Indiana Pacers varasi hänet NBA:han 18. varausvuorolla vuoden 1984 varaustilaisuudessa. Fleming edusti NBA:ssa vuosina 1984–1995 Indiana Pacersia ja sen jälkeen vielä yhden kauden ajan New Jersey Netsia. Hän pelasi kaikkiaan 893 runkosarjaottelua ja seitsemänä kautena yhteensä 37 pudotuspeliä. Runkosarjassa hän teki ottelua kohden 11,3 pistettä, antoi 4,8 koriin johtanutta syöttöä ja otti 3,4 levypalloa, ja pudotuspeleissä vastaavat tilastolukemat olivat 7,7 pistettä, 3,1 syöttöä ja 2,3 levypalloa. Kauden 1996–1997 Fleming pelasi vielä Ranskassa CSP Limogesin joukkueessa. Fleming voitti Yhdysvaltain maajoukkueessa olympiakultaa Los Angelesin kisoissa 1984. Hän teki alkulohkossa 15 pistettä Ranskaa ja kymmenen pistettä Kanadaa vastaan sekä otti molemmissa otteluissa viisi levypalloa. Loppuottelussa Espanjaa vastaan hän teki yhdeksän pistettä ja otti kaksi levypalloa. == Lähteet == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1962 syntyneet Luokka:Elävät henkilöt
Kasai

Kasai voi tarkoittaa: == Maantiede == * Kasai, Kongon sivujoki Angolassa ja Kongon demokraattisessa tasavallassa * Kasai, maantieteellinen alue Kongon demokraattisessa tasavallassa * Kasai, yksi Kongon demokraattisen tasavallan maakunnista * Kasai, Japanin kaupunki Hyōgon prefektuurissa * Kasain piirikunta, Japanin piirikunta Hokkaidōn prefektuurissa * Kasain merenrantapuisto, puisto Japanin pääkaupungin Tokion Edogawan erillisalueella == Henkilöt == * Masae Kasai (1933–2013), japanilainen lentopalloilija * Noriaki Kasai (s. 1972), japanilainen mäkihyppääjä ja olympiamitalisti * Tomomi Kasai (s. 1991), japanilainen laulaja ja näyttelijä * Zenzō Kasai (1887–1928), japanilainen kirjailija == Muuta == * Air Kasaï, kongolainen lentoyhtiö * Kasai-klaani, japanilainen klaani
Kasai (Hyōgo)

Kasai () on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin eteläosassa Hariman tasangolla. Pohjoisessa kaupungin alue ulottuu Chūgokuvuorille saakka. Sen läpi virtaa Kakojoen sivujoki Manganji omine sivujokineen. Kasaissa on 44 021 asukasta (tammikuussa 2020) ja sen pinta-ala on 150,22 neliökilometriä. Kasain kaupunki perustettiin vuonna 1967 liittämällä yhteen Hōjōn, Izumin ja Kasain maaseutukaupungit. Asutus kaupungin alueella on hyvin vanhaa, ja siellä on säilynyt lukuisia kofun-hautakumpuja. Kaupungin keskustan muodostaa Hōjōn alue, joka kehittyi historiallisesti liikenteen solmukohtana ja ympäröivän maaseudun markkinapaikkana. Perinteinen elinkeino on Banshū-kankaan valmistus. Kaupungissa on ollut jo toisen maailmansodan ajoilta myös elektroniikkateollisuutta. Izumin seudulla viljellään muun muassa röyhyvihvilää, jota käytetään tatamien valmistukseen. Toyokuran kaupunginosassa toimii Hyōgon prefektuurin kukkatarha. Kasain rakennettuun kulttuuriperintöön kuuluvat esimerkiksi Ichijō-jin temppeli, jonka pagodi on valittu Japanin kansallisaarteeksi, Sagami-jin temppeli ja Rakan-jin temppeli, joka tunnetaan sadoista kivipatsaistaan. Osa kaupungin eteläosien kukkulaseuduista kuuluu prefektuurin luonnonpuistoon. Kasaita palvelee Hōjō- rautatien Hōjō-linja. == Kuvia == Tiedosto:Asuteer Kasai Hyogo pref Japan03s3.jpg|Hōjōmachin rautatieasema, Kasain keskustaa Tiedosto:Hyogo Prefectural Flower Center Kasai Japan03bs.jpg|Hyōgon prefektuurin kukkatarha Tiedosto:Ichijoji Kasai13bsh4272.jpg|Ichijō-jin pagodi Tiedosto:Hojo rakanji06s5.jpg|Rakan-jin temppelin kivipatsaita Tiedosto:Hojo district Kasai city Aerial photograph.1985.jpg|Hōjōn alue ilmakuvassa vuonna 1985 == Lähteet == == Aiheesta muualla == * Kaupungin internetsivut Luokka:Hyōgon prefektuurin kaupungit
Joe Kleine

Joseph William "Joe" Kleine (s. 4. tammikuuta 1962 Colorado Springs, Colorado) on yhdysvaltalainen koripalloilija. Hän pelasi sentterinä NBA:ssa 15 kautta ja voitti olympiakultaa Los Angelesin kisoissa 1984. Kleine pelasi yliopistosarjoissa Notre Damen ja Arkansas’n yliopistojen joukkueissa. Sacramento Kings varasi hänet NBA:han kuudennella varausvuorolla vuoden 1985 varaustilaisuudessa. Kleine edusti NBA:ssa kausina 1985–2000 seitsemää seuraa: Sacramento Kingsia, Boston Celticsia, Phoenix Sunsia kahteen otteeseen, Los Angeles Lakersia, New Jersey Netsia, Chicago Bullsia kaudella 1997–1998, jolloin Chicago voitti mestaruuden mutta Kleine ei pelannut lainkaan pudotuspeleissä, ja Portland Trail Blazersia. Hän pelasi kaikkiaan 965 runkosarjaottelua 15,2 minuutin ottelukohtaisella peliajalla ja kymmenenä kautena yhteensä 50 pudotuspeliä saaden peliaikaa keskimäärin 11,8 minuuttia. Runkosarjassa hän teki ottelua kohden 4,8 pistettä ja otti 4,1 levypalloa, ja pudotuspeleissä vastaavat tilastolukemat olivat 3,8 pistettä ja 2,7 levypalloa. Yhdysvaltain maajoukkueessa Kleine saavutti MM-hopeaa 1982 ja voitti olympiakultaa Los Angelesin kisoissa 1984. == Lähteet == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1962 syntyneet Luokka:Elävät henkilöt
Vincenzo Alberto Annese

Vincenzo Alberto Annese (s. 22. syyskuuta 1984) on italialainen jalkapallovalmentaja. == Ura == Annese on suorittanut UEFA Pro License -valmentajatutkinnon joten hänellä on pätevyys valmentaa jalkapalloa sen korkeimmalla tasolla. Hänellä on kokemusta nuorisovalmentajana italialaisissa akatemioissa ja seuroissa (jotka ovat useimmiten sidoksissa suuriin italialaisiin joukkueisiin) ja kansainvälistä kokemusta aikuisten joukkueiden päävalmentajana. Annese aloitti jalkapallouransa keskikenttäpelaajana Venezia F.C./: n nuorten jalkapallojoukkueessa. Se ol sarjassa A (vuosina 1999-2001). Hän pelasi A.S. Martina Franca 1947:ssa (2001-2002), Noicàttaro Termolissa (2002-2003) ja A.S.D. Leonessa Altamurassa (2003-2004). Annese halusi seurata isänsä, entisen jalkapalloilijan, jalanjälkiä Molfetta Sportivassa ja liittyi Belenenses-nuorten joukkueeseen. 23-vuotiaana hän päätti keskittyä jalkapallovalmentajaksi tulemiseen. Hän opiskeli liikuntakasvatuksen instituutissa (ISEF) Foggian yliopistossa ja sai vuonna 2006 toisen tutkintonsa Veronan yliopistosta keskittyen urheilun mukauttamiseen vammaisille. Vuonna 2008 Annese pyrki laajentamaan koulukokemustaan ​​valmentajan rooliin jalkapallossa sekoittamalla valmennusta GROW-mallin motivoivaan ja psykologiseen tekniikkaan. Annese aloitti ammatillisen päävalmentajauransa S. S. Fidelis Andria 1928 -nuortenjoukkueessa (vuodesta 2010 vuoteen 2012). Hänet ylennettiin valmennushenkilöstöksi Italian kolmanteen divisioonaan 2012–13 Lega Pro Prima Divisione. Hän jatkoi edelleen Foggia Calciossa 2013–14 Lega Pro Prima Divisione. Siitä lähtien Annese oli päävalmentaja korkealla tasolla monissa maissa, mukaan lukien Latvia, Viro, Ghana, Palestiina, Indonesia, Kosovo ja Armenia . Hän oli nuorten maajoukkueiden (alle 14, 15, 16, 17, 19) taktinen / tekninen valmentaja Armenian jalkapalloliitossa . http://www.atlassport.ps/حكاية-مدرب-اهلى-الخليل- الايطالى-وسرة-ا-21716/ Hän suoritti pätevyyden tulla opettajaksi peruskoulun, lukion ja yliopiston fyysisen koulutuksen opettajille . Hän toimi opettajana Italian kansallisen olympiakomitean vuonna 2013 ja kuin ohjaaja on uima-allas vuonna Molfettassa ja henkilökohtainen valmentaja . Ghanalainen Premier League -kerho Bechem United FC nimitti tammikuussa 2017 Annesen kauden 2017–18 johtajaksi. Annesen johdolla Bechem United pelasi MC Algeria vastaan vuonna 2017, Afrikan jalkapalloliiton (CAF) järjestämässä Afrikan toissijaisessa klubikilpailussa. Annese allekirjoitti 25. heinäkuuta 2017 yhden vuoden sopimuksen ja hänestä tuli Palestiinan valioliigan ensimmäinen ensimmäisen joukkueen päävalmentaja Ahli Al-Khaleel kaudelle 2017–18. PSIN Semarang kiinni Annesen 24. maaliskuuta 2018 ja hänestä tuli uusi ensimmäisen joukkueen päävalmentaja kaudelle 2018. Annese allekirjoitti 17. kesäkuuta 2019 yhden vuoden sopimuksen Belize-jalkapallomaajoukkueen kanssa ja hänestä tuli uusi ensimmäisen kansallisen joukkueen päävalmentaja Belizen jalkapalloliitolle . == Lähteet == Luokka:Italialaiset jalkapallovalmentajat Luokka:Italialaiset jalkapalloilijat Luokka:Elävät henkilöt Luokka:Vuonna 1984 syntyneet
Oi mutsi, mutsi

Oi mutsi, mutsi on helsinkiläinen kansanlaulu, jonka on tehnyt tunnetuksi omalla sävelellään Tuomari Nurmio. Kappaleen levytti ensimmäisen kerran Nurmion yhtye Dusty Ramblers vuonna 1977.http://www.tuomarinurmiohistoria.fi/diskografia.shtml Alkuperäisellä sävelmällä kappaleen levytti Stadin kadonneet vuonna 2016. Nurmio kuuli sanat lauluun eräässä Kallion kapakassa eräältä laitapuolen kulkijalta, jonka hän on myöhemmin ymmärtänyt olleen mahdollisesti Kaj Fogelholm, joka oli aikoinaan tunnettu Elvis Presley -imitaattori. Säveltä ei informantti tuntenut, joten Nurmio joutui itse tekemään sävellyksen.Perjantai, YLE, TV1 7.2.2020. Tiedetään, että kappaleen ainoasta alkuperäisestä säkeistöstä on J. K. Harju tallentanut aineistoihinsa muutaman toisinnon. Näytelmäkirjailija ja poliitikko Martta Salmela-Järvinen on muistellut Heikki Paunoselle, että sakilaisen perimätiedon mukaan tämä laulun tunnetuin säkeistö olisi löytynyt verellä kirjoitettuna Katajanokan vankilan sellin seinästä.Yle Areena: Ääniversumi: Stadin kadonneet kundit Muusikko ja tutkija Anna E. Karvonen on sittemmin löytänyt laulun alkuperäisen melodian. Hän oli jo aiemmin huomannut, että kappaleen ainoa tunnettu säkeistö muistutti sisällöltään huomattavasti erään Metrotyttöjen levyttämän kappaleen erästä säkeistöä. Kyseessä oli valssina levytetty kappale “Äiti, sytytä lamppu”, joka oli vanha venäläinen kiertomelodia, tarkemmin arkkiveisuna laulettu melodia. Se oli mahdollisesti tunnettu jo Lönnrotin aikoina. Alkuperäinen melodia varmistui, kun etnomusikologi Erkki Ala-Könnin vuonna 1974 äänittämillä Tampereen yliopiston kansanperinteenlaitoksen arkistonauhalla Väinö Salomaa (1910–1983) lauloi “Oi mutsi, mutsi” laulun ainoan tunnetun säkeistön samalla sävelellä kuin Metrotytöt. Sanoitus on merkitty Reino Helismaan nimiin. Karvonen on levyttänyt kappaleen yhtyeensä Stadin kadonneet kanssa nimellä Mutsi gamla. Tässä versiossa hän käyttää Metrotyttöjen melodiaa. ==Sanoitusten vertailua== Tuomari Nurmion version ainoa alkuperäinen säkeistö on lähes identtinen Stadin kadonneiden kolmannen säkeistön kanssa. Sen tekijää ei tunneta, joten sillä ei ole tekijänoikeuksien haltijaa. Nurmion version ensimmäinen säkeistö vertautuu Stadin kadonneiden kolmanteen säkeistöön seuraavasti: Oi mutsi, mutsi, stikkaa lamppuun eldis, Mä kohta, kohta delaan jengist veks, Valkoisen sprigin kai mulle jostain slumppaat Kalsaan skrubuun mut kohta slepataan. Oi mutsi, mutsi, stikkaa eldis lamppuun, Mä kohta, kohta kolaan täältä vek, Valkoisen frigin kai mulle slumppaat, Kun kalsaan gravariin mut förataan. Nurmio laati kappaleeseen myös toisen säkeistön, jossa todetaan, että “turhaa sun on spiidaa, jos brenkku vie tän deekun gravariin”. Stadin kadonneiden versiossa on kaikkiaan viisi säkeistöä, joista säkeistöt 1–2 ja 4–5 ovat Roope Aarnion ja Raija Tervomaan slangintamia Helismaan sanoituksia mukaellen.Stadin kadonneet, On rookis kalsa hima, oheistekstit. Playground Music Finland, PMF133. ==Lähteet== Luokka:Tuomari Nurmion kappaleet Luokka:Suomalaiset kansanlaulut Luokka:Stadin slangi
Jeff Turner

Jeffrey Steven "Jeff" Turner (s. 9. huhtikuuta 1962 Bangor, Maine) on yhdysvaltalainen koripalloilija. Hän pelasi laitahyökkääjänä NBA:ssa kymmenen kautta ja voitti olympiakultaa Los Angelesin kisoissa 1984. Turner pelasi yliopistosarjoissa Vanderbiltin yliopiston joukkueessa. New Jersey Nets varasi hänet NBA:han 17. varausvuorolla vuoden 1984 varaustilaisuudessa. Turner edusti NBA:ssa kausina 1984–1987 New Jersey Netsia ja kausina 1989–1996 Orlando Magicia. Hän pelasi kaikkiaan 612 runkosarjaottelua ja kolmena kautena yhteensä 24 pudotuspeliä. Runkosarjassa hän teki ottelua kohden 6,0 pistettä ja otti 3,3 levypalloa, ja pudotuspeleissä vastaavat tilastolukemat olivat 2,3 pistettä ja 1,3 levypalloa. Kausina 1987–1989 Turner pelasi Italiassa Pallacanestro Cantùn joukkueessa. Yhdysvaltain maajoukkueessa Turner saavutti MM-hopeaa 1982 ja voitti olympiakultaa Los Angelesin kisoissa 1984. == Lähteet == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1962 syntyneet Luokka:Elävät henkilöt
Antialiasointi

Antialiasointi eli reunanpehmennys on laskostumisen estoa – menetelmä laskostumisen eli aliasoinnin vähentämiseen, kuten tietokonegrafiikassa. Olettaen, että musta kolmio liikkuu valkoisella taustalla oletus on, että näyttöruudukon osittain peitettyjen solujen pikselien arvot muuttavat tasaisesti intensiteettiä. Tyypillisesti tapahtuu siten, että kun solun keskikohta on peitetty pikseliväri vaihtaa heti valkoisesta täysin mustaan. Polygonit ja piirretyt viivat ilmenevät joko siellä tai poissa, joka aiheuttaa "kulmikkaan" näköisen visuaalisen häiriön, joka animoituna aiheuttaa "ryömivän" ilmiön. Tätä ongelmaa kutsutaan aliasoinniksi ja menetelmiä sen vähentämiseksi antialiasoinniksi. Näytteenottoa () ja suodatusta () käsitellään laajalti erikseen. Yleinen strategia näyttöpohjaiseen antialiasointiin on käyttää näytteistyskuviota ja painoarvoa sekä summaa pikselin värin tuottamiselle. Antialiasointialgoritmeja, jotka laskevat enemmän kuin yhden kokonaisen näytteen pikseliä kohden kutsutaan ylinäytteistäväksi (). OpenGL-ohjelmointirajapinnassa on tuki kertymäpuskureille (), jonka tietoa voidaan hyödyntää antialiasoinnissa. Puskuria voidaan hyödyntään myös erilaisille efekteille (kuten ). Puskurille ei ole tarkoitusta varten laitteistotukea modernissa grafiikkasuorittimessa (GPU), mutta sellaista voidaan simuloida. == Muu ilmeneminen == Vastaavaa ilmiötä esiintyy muutoinkin digitaalisessa signaalinkäsittelyssä (Nyquistin teoreema). Aliasointia ilmenee kun signaalia näytteistetään liian alhaisella taajuudella. Oikeaoppiseen näytteistykseen (jotta alkuperäinen signaali voidaan tuottaa näytteistä) näytteistystaajuuden on oltava yli kaksinkertainen näytteistettävään signaaliin verrattuna. == Lähteet == * Luokka:Tietokonegrafiikka
Scene.org

Scene.org (myös tunnettu nimellä The International Scene Organization) on voittoa tavoittelematon järjestö, joka tarjoaa demoskenelle sen suurimman tiedostotallennuksen. Järjestön on perustanut vuonna 1996 Jaakko "Mellow-D" Manninen. Järjestö tunnettiin aluksi vain FTP-palvelimena ftp.fm.org. Järjestöllä on ollut omat palkintonsa vuoden parhaille teoksille. Palkinnon lakkauttamisesta ilmoitettiin vuonna 2013. Järjestön sponsoreihin kuuluu Pixar. == Lähteet == Luokka:Demoskene Luokka:Taidesivustot
Pouët

Pouët tai pouet.net on demoskenen hakemistopalvelu. Sivuston perusti vuonna 2000 Laurent Raufaste (Analogue). Nimelle ei ole varsinaista merkitystä, mutta se on onomatopoeettinen trumpetin ääntä muistuttava sana.http://www.pouet.net/faq.php#faq29 Pouët on samankaltainen kuin Scene.org, mutta sisältää myös kuvakaappauksia ja kommentointia jokaiselle tuotannolle tiedostolatauksen lisäksi. Pouët sisältää useiden eri laitteistoalustojen tuotantoja. == Lähteet == Luokka:Demoskene Luokka:Taidesivustot
Mallikarjun Mansur

Mallikarjun Mansur (31. joulukuuta 1910 Dharwadin piirikunta, Karnataka – 12. syyskuuta 1992) oli intialainen laulaja.Tribute to a Maestro: Mallikarjun Mansur ITC Sangeet Research Academy Hän edusti Jaipur-Atraulin gharanaa eli koulukuntaa.Rajashekhar Mansur Sangeet Natak Akademi Mansur aloitti teatteriharrastuksen lapsena ja sai esiintymisellään Neelkanthbua Jangamin huomion. Hänet vietiin Mirajiin, jossa hän oli gurukulaoppilaana 18-vuotiaaksi saakka. Hän teki gramofonilevytyksiä HMV:lle jo 1930-luvun alussa. Samalla vuosikymmenellä hän jatkoi opiskeluaan Manji Khanin ja tämän veljen, Bhurji Khanin johdolla. Mansur esiintyi säännöllisesti radiossa sekä televisiossa ja osallistui lukuisiin musiikkikonferensseihin. Hän toimi vuosien ajan johtoasemassa HMV:llä ja liittyi myöhemmin musiikkijohtajana Dharwadin radioaseman palvelukseen. Mansur sai useita tunnustuksia, kuten Kalidas Sammanin, Sangeet Natak Akademin palkinnon, Padma Shrin ja Padma Bhushanin. Mansur kuoli sairastettuaan keuhkosyöpään. Hänen poikansa Rajshekhar Mansur (s. 1942) on itsekin luonut musiikkiuran. Karnatakassa toimii Mansurin muistolle omistettu museo.Tributes paid to Pandit Mallikarjun Mansur The Hindu == Lähteet == Luokka:Intialaiset laulajat Luokka:Vuonna 1910 syntyneet Luokka:Vuonna 1992 kuolleet
Mod Archive

Mod Archive on verkkosivusto tracker-musiikin moduulitiedostojen säilömiseen. Sivusto on perustettu vuonna 1996 tracker-musiikin tekijöille. Sivusto on sen jälkeen laajentunut artistien ja aiheesta kiinnostuneiden yhteisöksi. Sivusto sallii kenen tahansa tallettaa moduuleja, mutta tiedostot tarkistetaan manuaalisesti laadun ja eheyden varmistamiseksi. Sivusto mainittiin muun muassa Sound on Sound -lehden julkaisussa 2004 yhtenä laajimmista musiikkimoduulisivustoista. == Lähteet == Luokka:Demoskene Luokka:Musiikkisivustot
Kinnin rautatieasema

Kinnin rautatieasema (, aik. Knn) on rautatieliikennepaikka Savon radalla Mäntyharjulla. Kinni perustettiin asumattomalle ja tiettömälle alueelle liikenteenhoidollisista syistä, koska Voikosken ja Varpasen välillä ei ollut kohtauspaikkaa. Kinni avattiin liikenteelle 1. helmikuuta 1947. Paikalle rakennettiin asemarakennus, joka on purettu. Kinni muutettiin miehittämättömäksi 1. heinäkuuta 1963. Vuonna 1968 Kinnin liikennepaikkaa jouduttiin siirtämään noin kilometri lounaaseen radanoikaisun takia. Uudelle paikalle rakennettiin vain laitesuojarakennus ja henkilöliikenne lakkautettiin. Kinnissä tapahtui 7. huhtikuuta 2018 kemikaalionnettomuus, kun MTBE-kemikaalia sisältänyt tavarajuna suistui raiteilta. 50-vaunuinen tavarajuna oli ollut väliaikaisessa säilytyksessä Kinnin liikennepaikalla. Säilytyksen aikana junan pysäytyskengät pettivät ja se suistui. Suistumisen seurauksena yksi vaunuista rikkoutui ja siitä valui noin 35 tonnia kemikaalia ympäristöön. Kemikaali aiheutti ympäristövahinkoja lähialueen vesistöille. Onnettomuustutkintakeskuksen mukaan onnettomuuden syynä oli pysäytyskenkien vähäinen määrä suhteessa junan painoon. Pysäytyskenkiä oli kaksi junan molemmissa päissä. Niitä olisi pitänyt olla kolme, jotta ne olisivat pitäneet vaunut paikoillaan. Myös lämpötilan nousu pienensi junan liikkellelähtövastusta. Onnettomuustutkintakeskus kiinnitti huomiota myös vaarallisten aineiden säilyttämiseen muualla kuin niiden säilyttämiseen tarkoitetuilla ratapihoilla. == Lähteet == Luokka:Mäntyharjun rautatieliikennepaikat
Canon RF

Canon RF on Canonin RF-kiinnityksellä varustettu objektiivisarja, joka sopii Canonin R-sarjan (2018–) peilittömiin järjestelmäkameroihin. Ammattilaisille suunnattuja RF-sarjan objektiiveja alettiin tuoda markkinoille 2010-luvun lopulla, vaikka muun muassa Tekniikan Maailman mielestä niitä vastaavaa ammattilaisrunkoa ei Canon R -sarjassa vielä ollut. RP-sarjan kamerat ja RF- sarjan objektiivit tulivat suurelta osaltaan markkinoille jo 2018. RF-sarjaan kuuluvat alkuvaiheessa muun muassa nämä objektiivit: * zoom-objektiivi Canon RF 24–105mm F4L IS USM * zoom-objektiivi Canon RF 70–200mm F2.8L IS USM * laajakulmazoom Canon RF 15–35mm F2.8L IS USM * normaalialueen zoom Canon RF 24–70mm F2.8L IS USM * normaalialueen zoom Canon RF 28–70mm F2L USM * lähikuvauslaajakulma Canon RF 35mm F1.8 Macro IS STM * valovoimainen normaaliobjektiivi Canon RF 50mm F1.2L USM * pikkutele Canon RF 85mm F1.2L USM * Canon RF 85mm F1.2L USM DS, muotokuvakäyttöön suunniteltu versio edellisestä. ==Lähteet== Luokka:Canonin objektiivit